CELEX: 32008R0059
Language: bg
Date: 2008-01-24
Title: Регламент (ЕО) № 59/2008 на Комисията от 24 януари 2008 година за изменение за деветдесет и първи път на Регламент (ЕО) № 881/2002 на Съвета за налагане на някои специфични ограничителни мерки, насочени срещу определени физически лица и образувания, свързани с Осама бен Ладен, мрежата на Ал Кайда и талибаните

25.1.2008   
            
            
               BG
            
            
               Официален вестник на Европейския съюз
            
            
               L 22/4
            
         
      РЕГЛАМЕНТ (ЕО) № 59/2008 НА КОМИСИЯТА
   
   от 24 януари 2008 година
   за изменение за деветдесет и първи път на Регламент (ЕО) № 881/2002 на Съвета за налагане на някои специфични ограничителни мерки, насочени срещу определени физически лица и образувания, свързани с Осама бен Ладен, мрежата на Ал Кайда и талибаните
   КОМИСИЯТА НА ЕВРОПЕЙСКИТЕ ОБЩНОСТИ,
   като взе предвид Договора за създаване на Европейската общност,
   като взе предвид Регламент (ЕО) № 881/2002 на Съвета от 27 май 2002 г. за налагане на някои специфични ограничителни мерки, насочени срещу определени физически лица и образувания, свързани с Осама бен Ладен, мрежата на Ал Кайда и талибаните и за отмяна на Регламент (ЕО) № 467/2001 относно забрана на износа на някои стоки и услуги в Афганистан, за засилване на забраната на полети и удължаване на замразяването на средства и други финансови ресурси по отношение на талибаните на Афганистан (1), и по-специално член 7, параграф 1, първото тире от него,
   като има предвид, че:
   
               (1)
            
            
               Приложение I към Регламент (ЕО) № 881/2002 посочва лицата, групите и образуванията, засегнати от замразяването на средства и икономически ресурси по настоящия регламент.
            
         
               (2)
            
            
               На 16 януари 2008 г. Комитетът по санкциите на Съвета за сигурност на Обединените нации реши да измени списъка с лицата, групите и образуванията, за които се прилага замразяване на средствата и икономическите ресурси. Следователно приложение I трябва да бъде изменено в съответствие с това.
            
         
               (3)
            
            
               За да се гарантира, че предвидените в настоящия регламент мерки са ефективни, настоящият регламент следва да влезе в сила незабавно,
            
         ПРИЕ НАСТОЯЩИЯ РЕГЛАМЕНТ:
   Член 1
   Приложение I към Регламент (ЕО) № 881/2002 се изменя, както е посочено в приложението към настоящия регламент.
   Член 2
   Настоящият регламент влиза в сила в деня на публикуването му в Официален вестник на Европейския съюз.
   
      Настоящият регламент е задължителен в своята цялост и се прилага пряко във всички държави-членки.
      Съставено в Брюксел на 24 януари 2008 година.
      
         
            За Комисията
         
         Eneko LANDÁBURU
         
         
            Генерален директор на Генерална дирекция „Външни отношения“
         
      
   
   
      (1)  ОВ L 139, 29.5.2002 г., стр. 9. Регламент, последно изменен с Регламент (ЕО) № 46/2008 на Комисията (ОВ L 16, 19.01.2008, стр. 11).
   
      ПРИЛОЖЕНИЕ
      Приложение I към Регламент (ЕО) № 881/2002 се изменя, както следва:
      В глава „Физически лица“ се добавя следния текст:
      
                  (1)
               
               
                  Hamid Al-Ali (известен също като a) Dr. Hamed Abdullah Al-Ali, б) Hamed Al-'Ali, в) Hamed bin 'Abdallah Al-'Ali, г) Hamid 'Abdallah Al-'Ali, д) Hamid 'Abdallah Ahmad Al-'Ali, е) Hamid bin Abdallah Ahmed Al-Ali, ж) Abu Salim). Дата на раждане: 20.1.1960 г. Националност: кувейтска.
               
            
                  (2)
               
               
                  Jaber Al-Jalamah (известен също като a) Jaber Al-Jalahmah, б) Abu Muhammad Al-Jalahmah, в) Jabir Abdallah Jabir Ahmad Jalahmah, г) Jabir 'Abdallah Jabir Ahmad Al-Jalamah, д) Jabir Al-Jalhami, е) Abdul-Ghani, ж) Abu Muhammad). Дата на раждане: 24.9.1959 г. Националност: кувейтска. Паспорт №: 101423404.
               
            
                  (3)
               
               
                  Mubarak Mushakhas Sanad Al-Bathali (известен също като a) Mubarak Mishkhis Sanad Al-Bathali, б) Mubarak Mishkhis Sanad Al-Badhali, в) Mubarak Al-Bathali, г) Mubarak Mishkhas Sanad Al-Bathali, д) Mubarak Mishkhas Sanad Al-Bazali, е) Mobarak Meshkhas Sanad Al-Bthaly). Дата на раждане: 1.10.1961 г. Националност: кувейтска. Паспорт №: 101856740 (кувейтски паспорт).